b'\n_START_ARTICLE_\nTankoplastna kromatografija\n_START_SECTION_\nPriprava plo\xc5\xa1\xc4\x8de\n_START_PARAGRAPH_\nTLC-plo\xc5\xa1\xc4\x8de so po navadi komercialno dobavljive s standardnimi obmo\xc4\x8dji velikosti delcev. Pripravijo se tako, da se adsorbcijski material, npr. silikatni gel, zme\xc5\xa1a z majhno koli\xc4\x8dino inertnega nosilca, kot so kalcijev sulfat, mavec in voda. Ta zmes se razlije po povr\xc5\xa1ini nereaktivne plo\xc5\xa1\xc4\x8de, ki je po navadi iz debele aluminijeve folije, stekla ali plastike. Dobljena plo\xc5\xa1\xc4\x8da se mora posu\xc5\xa1iti in se nato aktivira s segrevanjem v pe\xc4\x8dici za 30 minut pri 110\xc2\xa0\xc2\xb0C. Debelina adsorbcijske plasti je pove\xc4\x8dini okoli 0.1\xe2\x80\x930.25\xc2\xa0mm za analize in okoli 1\xe2\x80\x932\xc2\xa0mm za pripravljalno TLC.\n_START_SECTION_\nMetoda\n_START_PARAGRAPH_\nPostopek je podoben papirni kromatografiji, vendar je bolj\xc5\xa1i, saj poteka hitreje, bolj\xc5\xa1e lo\xc4\x8duje zmesi, prav tako pa lahko izbiramo med razli\xc4\x8dnimi stacionarnimi fazami. Zaradi preprostosti in hitrosti se TLC pogosto uporablja za spremljanje kemijskih reakcij in za kvalitativno analizo reakcijskih produktov. _NEWLINE_Na plo\xc5\xa1\xc4\x8do se nanase kapljico raztopine, ki vsebuje \xc5\xbeeleni vzorec, dober centimeter (cm) od baze (spodnjega roba plo\xc5\xa1\xc4\x8de). Plo\xc5\xa1\xc4\x8da se nato potopi v ustrezno topilo, kot sta heksan ali etil acetat, in se postavi v zaprto posodo. Topilo se pomika po plo\xc5\xa1\xc4\x8di navzgor s pomo\xc4\x8djo kapilarnega gibanja in pride v stik z vzorcem, ki se raztopi in se skupaj s topilom pomika navzgor po plo\xc5\xa1\xc4\x8di. Razli\xc4\x8dne kemijske spojine v raztopini vzorca potujejo z razli\xc4\x8dnimi hitrostmi zaradi razlik v njihovi afiniteti do stacionarne faze, prav tako pa razlik v topnosti v topilu. Z zamenjavo topila se lo\xc4\x8devanje komponent (ki se ra\xc4\x8duna z vrednostjo Rf) lahko prilagaja potrebam raziskave. Prav tako se lahko lo\xc4\x8devanje z metodo TLC uporabi za dolo\xc4\x8danje lo\xc4\x8devanja pri stolp\xc4\x8dni kromatografiji._NEWLINE_Lo\xc4\x8devanje spojin je osnovano na podlagi kompeticije med topljencem in mobilno fazo za vezavna mesta na stacionarni fazi. Na primer, \xc4\x8de uporabimo silikatni gel, ki je uporabljen za stacionarno fazo, ga lahko smatramo kot polarno spojino. \xc4\x8ce ji dodamo dve spojini, ki se razlikujeta v polarnosti, izkazuje bolj polarna komponenta mo\xc4\x8dnej\xc5\xa1o interakcijo s silikagelom in zato zasede ve\xc4\x8d vezavnih mest. Posledi\xc4\x8dno se slab\xc5\xa1e polarne spojine premikajo hitreje po plo\xc5\xa1\xc4\x8di (kar se ka\xc5\xbee v vi\xc5\xa1jem faktorju Rf). \xc4\x8de se mobilna faza zamenja za bolj polarno zmes ali raztopino, zasede ve\xc4\x8d vezavnih mest in povzro\xc4\x8di, da se vse spojine iz vzorca premikajo hitreje po TLC-plo\xc5\xa1\xc4\x8di. V praksi to pomeni, da se dose\xc5\xbee vi\xc5\xa1jo vrednost Rf za vse spojine na TLC-plo\xc5\xa1\xc4\x8di, \xc4\x8de se zmesi etil acetata in heptana kot mobilne faze doda \xc5\xa1e ve\xc4\x8d etil acetata. Sprememba v polarnosti mobilne faze ne povzro\xc4\x8dila nasprotnega vrstnega reda potovanja spojin po TLC-plo\xc5\xa1\xc4\x8di. \xc4\x8ce se \xc5\xbeeli dose\xc4\x8di obratni vrstni red potovanja spojin, se uporabi nepolarna stacionarna faza.\n_START_SECTION_\nAplikacije\n_START_PARAGRAPH_\nV organski kemiji se s TLC-jem lahko kvalitativno opazuje potek reakcij. Made\xc5\xbei/kapljice se na plo\xc5\xa1\xc4\x8do nanesejo s kapalko; vzorec izhodnega materiala, vzorec reakcijske me\xc5\xa1anice in kapljica, v kateri je zmes obeh prej omenjenih me\xc5\xa1anic. Majhna (3 \xc3\x97 7\xc2\xa0cm) TLC-plo\xc5\xa1ca potrebuje samo nekaj minut, da uspe\xc5\xa1no izvede reakcijo. Analiza je kvalitativna in bo pokazala, koliko produktov je nastalo, \xc4\x8de se je pojavil sploh kak\xc5\xa1en produkt ali \xc4\x8de je reakcija kon\xc4\x8dana. Na \xc5\xbealost postopki, izvedeni pri nizkih temperaturah, velikokrat dajo zavajajo\xc4\x8de rezultate. Ogrevan vzorec (analiziran s TLC-jem) nima enakih lastnosti, kot bi jih imel pri nizki temperaturi, pri kateri se shranjuje ... _NEWLINE_Za primer je navedena kromatografija ekstrakta iz zelenih listo \xc5\xa1pina\xc4\x8de v 7 korakih. Karoten se eluira hitro in je viden samo do drugega koraka. Klorofil A in B sta prikazana na polovici poti v 7. koraku in lutein je prva komponenta, obarvana rumeno (v 7.koraku)._NEWLINE_V eni izmed \xc5\xa1tudij so TLC uporabili za opazovanje organskih reakcij, na primer pri sintezi BINAP iz 2-naftola. Pri tej metodi sta alkohol in katalizator (na primer \xc5\xbeelezov (III) klorid) nane\xc5\xa1ena lo\xc4\x8deno na bazno linijo, nato pa skupaj reagirata in se zatem takoj analizirata.'